text: 1) психологияның пәні, сана элементтері және олардың арасындағы арнайы жаттыққан интроспекция арқылы табылатын құрылымдық қатынастар деп санаған бағыт. xx ғ. басында пайда болды. америкалық психолог э.титченер (1867-1927) негізін салды. сана құрылымында элементтердің үш санаты: түйсіну, бейне және сезім сараланды. бірақ қабылдаудың заттық сипаты мойындалмады. құрылымдық психологияны функциялық психология, бихевиоризм мектептері сынады; 2) ж.пиаженің когнитивті даму теориясы; э.титченер теориясынан өзгешелігі мұнда ж.пиаже зияттың негізінде жатқан ой түсініктерінің құрылымдарын қарастырады; 3) клод леви-стростың ықпалы. мұнда әлеуметтік ұйымдасу мен әлеуметтік құрылымдар қарастырылады.